**НА ВНИМАНИЕТО НА ЗЕМЕДЕЛСКИТЕ ПРОИЗВОДИТЕЛИ НА ЗЪРНО**

Във връзка с изменение чл. 58о от ЗПООПЗПЕС Ви уведомяваме следното:

Земеделските производители на обикновена пшеница, твърда пшеница, царевица, ечемик, ръж, овес, тритикале, слънчоглед, рапица, оризова арпа и соя подават ежегодно в съответната областна дирекция "Земеделие" декларация по образец, утвърден от министъра на земеделието, храните и горите, за количеството произведено зърно през текущата година. Декларацията се подава в срок до:

1. 30 септември – за обикновена пшеница, твърда пшеница, ечемик, ръж, овес, тритикале и рапица;

2. 30 ноември – за царевица, слънчоглед, соя и оризова арпа.

Физическите и юридическите лица, които стопанисват обекти за съхранение на зърно над 50 тона, подават до края на всеки месец в съответната областна дирекция "Земеделие" декларации по образец за местонахождението на обектите и наличното количество зърно в тях. Декларациите могат да се подават и по електронен път съгласно изискванията на [Регламент (ЕС) № 910/2014](https://web.apis.bg/e.php?b=1&i=580664) на Европейския парламент и на Съвета от 23 юли 2014 г. относно електронната идентификация и удостоверителните услуги при електронни трансакции на вътрешния пазар и за отмяна на [Директива 1999/93/ЕО](https://web.apis.bg/e.php?b=1&i=180264) (OB, L 257/73 от 28 август 2014 г.) и на [Закона за електронния документ и електронните удостоверителни услуги](https://web.apis.bg/p.php?i=11714). „Обект за съхранение на зърно“ е отделен склад или група складове с общ капацитет на 50 тона, който се намира на един адрес или в един имот.

Уведомяваме Ви, че на основание с чл. 63а от ЗПООПЗПЕС, който не изпълни задължение по чл. 58н, 58о или 58п, ал. 3 от ЗПООПЗПЕС или декларира неверни данни се наказва с глоба от 500 до 5000 лв. Когато нарушението е извършено от юридическо лице или едноличен търговец, се налага имуществена санкция от 1000 до 15000 лв. При повторно извършено нарушение глобата или имуществената санкция се налага в двоен размер.

Декларациите се подават на хартиен носител или по електронен път съгласно изискванията на [Регламент (ЕС) № 910/2014](https://web.apis.bg/e.php?b=1&i=580664) на Европейския парламент и на Съвета от 23 юли 2014 г. относно електронната идентификация и удостоверителните услуги при електронни трансакции на вътрешния пазар и за отмяна на [Директива 1999/93/ЕО](https://web.apis.bg/e.php?b=1&i=180264) (OB, L 257/73 от 28 август 2014 г.) и на [Закона за електронния документ и електронните удостоверителни услуги](https://web.apis.bg/p.php?i=11714).